তিনি আরো বলেন, ‘তাক্বদীর রদ হয় কেবল দো‘আর মাধ্যমে আর আয়ু বৃদ্ধি হয় কেবল সৎকাজের মাধ্যমে’।[5] কিন্তু এক্ষেত্রে একটি বিষয় স্মর্তব্য যে, যেসব আয়াত, যিকির, দো‘আ ও আল্লাহর আশ্রয় নেওয়ার শাব্দাবলীর মাধ্যমে আরোগ্য কামনা করা হয় এবং রুক্বইয়া বা ঝাড়-ফুঁক করা হয়, সেগুলো অবশ্যই উপকারী ও আরোগ্যদানকারী; কিন্তু সেগুলো কার্যকর হ’তে হ’লে ঝাড়-ফুঁককারীর গ্রহণযোগ্যতা থাকতে হবে। সুতরাং যদি আরোগ্য না হয় তবে তা হবে ঝাড়-ফুঁককারীর দুর্বলতার কারণে অথবা ঝাড়-ফুঁককৃত ব্যক্তি তা গ্রহণ না করার কারণে কিংবা ঝাড়-ফুঁককৃত ব্যক্তির মধ্যে এমন কোন শক্তিশালী প্রতিবন্ধকতা থাকার কারণে, যা তার মধ্যে রুক্বইয়া কার্যকর হ’তে বাধা দেয়। কেননা ঝাড়-ফুঁক দু’টি বিষয়ের সমন্বয়ে কার্যকর হয়- রোগী ও চিকিৎসক। নিমেণ শারঈ ঝাড়-ফুঁক সম্পর্কে আলোচনা করা হ’ল।-